Հետազոտությունը կարող է երկար տևել նաև, եթե պացիենտը հետազոտության ժամանակ կատարում է տարբեր անկանոն շարժումներ: Այդ շարժումները ՄՌՏ հետազոտության թշնամիներն են և բերում են նկարների որակի վատացման, ինչի պատճառով բժիշկը պետք է կրկնի որոշ ծրագրեր, որն էլ բերում է հետազոտության ժամկետի երկարացման: Ինչքան պացիենտը լսի և կատարի բժշկի և օպերատորի հրահանգները, այնքան հետազոտությունը կսահմանափակվի հստակ ասված ժամկետների մեջ: Հետազոտությունը կարող է նաև երկարել կախված առկա խնդրի բարդությունից: Եթե հետազոտության ժամանակ հետազոտվող հատվածում հայտնաբերվում են խնդիրներ, որոնք անհրաժեշտ է ավելի խորը ուսումնասիրել, կիրառվում են ծրագրեր, որոնք կարող են երկարացնել հետազոտությունը: